tartuNLP/wikipedia-smugri-20251201 huggingface dataset:
Väinö Siirilä

Väinö Siirilä (27. kesäkuuta 1885 Kälviä – 26. kesäkuuta 1947 Tuusula) oli suomalainen opettaja ja näytelmäkirjailija. 
Siirilä valmistui kansakoulunopettajaksi Rauman seminaarista 1908 ja hän toimi opettajana ensin Kerimäellä, sitten Kauhavalla ja Nurmijärven Rajamäessä, josta hän siirtyi Ylikeravan kansakoulun tultua perustetuksi tämän koulun opettajaksi. Siirilä toimi Kansallisen Edistyspuolueen Keravan osaston puheenjohtajana. Hän antoi myös perusopetusta laulussa ja musiikkissa. Siirilä oli mukana Keravan Mieslaulajien kuorossa ja 1930-luvun alkupuolella hän perusti Keravalle sekakuoron toimien kuoron johtajana. Siirilä julkaisi lisäksi useita suosittuja seuranäytelmiä.
American Le Mans Series -kausi 1999

American Le Mans Series -kausi 1999 oli IMSA:n American Le Mans Series -sarjan ensimmäinen kausi. Kaudella ajettiin Le Mans Prototype- ja Gran Turismo -kilpa-autoilla, jotka oli jaettu kolmeen luokkaan: LMP, GTS ja GT. Kausi alkoi 20. maaliskuuta 1999 ja päättyi kahdeksan kilpailun jälkeen 7. marraskuuta 1999.
American Le Mans Series korvasi IMSA GT Championship -sarjan kauden 1998 jälkeen.
Kilpailujen voittajat.
Yleiskilpailun voittaja lihavoituna.
Tallien mestaruus.
Pisteitä jaettiin 19 parhaalle seuraavasti:
Poikkeuksena oli Sebringin 12 tunnin ajo, jossa pisteet jaettiin seuraavasti:
Tallit saavuttivat pisteitä vain korkeimmin sijoittuneesta autostaan.
Malte Mohr

Malte Mohr (s. 27. kesäkuuta 1986) on saksalainen seiväshyppääjä.
Hän karsiutui 2009 Torinon sisäratojen EM-kilpailuissa ja oli kolmastoista Berliinin MM-kilpailuissa tuloksella 550. Dohan sisäratojen MM-kilpailuissa 2010 hän voitti hopeaa tuloksella 570, mutta karsiutui saman vuoden Barcelonan EM-kilpailuissa. Pariisin EM-hallikisoissa 2011 hän sai pronssia tuloksella 571. Saman vuoden Daegun MM-kilpailuissa hän oli viides tuloksella 585. Istanbulin sisäratojen MM-kilpailuissa 2012 hän sijoittui neljänneksi tuloksella 575. Saman vuoden Helsingin EM-kilpailuissa hän oli neljäs tuloksella 577 ja Lontoon olympialaisissa yhdeksäs hypättyään 550. Göteborgin EM-hallikilpailuissa 2013 hän sai pronssia tuloksella 576. Saman vuoden Moskovan MM-kilpailuissa hän sijoittui viidenneksi. Hän sai hopeaa Sopotin sisäratojen MM-kilpailuissa 2014 tuloksella 580.
Hänen ennätyksensä on ulkoradoilla 591 cm, jonka hän hyppäsi 22. kesäkuuta 2012 Ingolstadtissa. Sisäradoilla hänen ennätyksensä on 590 cm, jonka hän hyppäsi 1. maaliskuuta 2014 Berliinissä.
Alexander Straub

Alexander Straub (s. 14. lokakuuta 1983) on saksalainen seiväshyppääjä.
Hän voitti pronssia Torinon sisäratojen EM-kilpailuissa 2009 tuloksella 576 ja oli seitsemäs Berliinin MM-kilpailuissa 2009 tuloksella 565. Dohan sisäratojen MM-kilpailuissa 2010 hän voitti jälleen pronssia tuloksella 565.
Hänen ennätyksensä on ulkoradoilla 581, jonka hän hyppäsi 1. elokuuta 2008 Bochumissa. Hän sivusi ennätystään 21. kesäkuuta 2009 Mannheimissa. Sisäradoilla hänen ennätyksensä on 580, jonka hän hyppäsi 21. helmikuuta 2009 Leipzigissa.
Kriketin Euroopan-liiga 2006

Kriketin Euroopan-liigassa pelattiin kaudella 2006 1., 2., ja 4. divisioonassa.
1. divisioona.
1. divisioonan mestaruudesta pelattiin 4.–9. elokuuta Glasgow'ssa ja Ayrissa Skotlannissa. Skotlannin, Irlannin ja Alankomaiden keskinäiset ottelut käytiin ODI-statuksella. Turnauksen voitti Irlanti.
Kolme parasta joukkuetta selviytyivät vuoden 2007 kriketin maailmanliigan 1. divisioonaan, neljänneksi sijoittunut 2. divisioonaan ja viides 3. divisioonaan.
2. divisioona.
Toinen divisioona pelattiin samaan aikaan ensimmäisen kanssa ja samoissa paikoissa. Divisioonan voittaja nousi 1. divisioonaan.
Ensiesiintymisensä kansainvälisellä tasolla tekivät Guernsey ja Jersey. Turnauksen voitti Norja, joka nousi 1. divisioonaan. Voitto tiesi sille myös paikkaa Kriketin maailmanliigan 5. divisioonassa yhdessä Jerseyn ja Saksan kanssa. Kreikan joukkue diskattiin sen käytettyä edustuskelvottomia pelaajia. Kreikka pudotettiin lopulta 5. divisioonaan saakka.
Ryhmä A.
Kreikka diskattiin.
4.divisioona.
Neljännen divisioonan turnaus pelattiin Belgiassa, ja ensiesiintymisensä teki Kyproksen joukkue. Turnauksen voitti Suomi, joka yhdessä Kyproksen kanssa nousi 3.divisioonaan.
Väinö Salminen

Väinö William Salminen (29. helmikuuta 1880 Myrskylä – 20. heinäkuuta 1947 Helsinki) oli suomalainen kansanrunouden tutkija, opettaja ja Helsingin yliopiston kansanrunoudentutkimuksen professori.
Salmisen vanhemmat olivat kansakoulun opettaja Kaarle Fredrik Salminen ja Maria Mathilda Mattila. Hän pääsi ylioppilaaksi Porvoon lyseosta 1901 ja valmistui filosofian kandidaatiksi 1908 sekä lisensiaatiksi 1917 ja tohtoriksi 1919.
Salminen teki useita runonkeruumatkoja:
Salminen oli Helsingin yliopiston suomalaisen kansanrunoudentutkimuksen dosenttina 1917–1933 sekä suomalaisen ja vertailevan kansanrunoudentutkimuksen professorina 1933–1947. Hän oli 1910–1918 Suomalaisen kirjallisuuden seuran kirjaston- ja arkistonhoitajana sekä seuran johtokunnan jäsenenä ja 1911–1914 Eteläsuomalaisen osakunnan kuraattorina. Hän toimi myös "Suomen Heimo" -lehden päätoimittajan vuosina 1924–1926. Hän toimi myös Helsingin poliisikoulun opettajana 1919–1931, Suomen liikemiesten kauppaopiston suomen kielen opettajana 1920–1926 ja kauppamaantieteen opettajana 1923–1926 sekä Kauppakorkeakoulun suomen ja ruotsin kielen kauppakirjeenvaihdon opettajana vuodesta 1931.
Salminen oli perustamassa Kalevalaseuraa ja hän oli seuran johtokunnan jäsen 1932–1947. Hän oli myös Inkerin liiton puheenjohtaja 1929–1939 ja Kansantietouden tutkimusseuran esimies 1937–1947. Salminen kuului Valvoja-lehden toimitukseen, Suomalaisuuden liiton johtokuntaan ja hän toimi Uudenmaan suomalaisten kuntien valtuuston puheenjohtajana.
Väinö Salminen oli naimisissa vuodesta 1917 Syster Karin (Kaarina) Sofia Lindforsin kanssa. Heillä oli viisi lasta.
Four Thirds

Four Thirds on vuonna 2001 julkaistu, Kodakin ja Olympuksen kehittämä standardi, jonka määrittelee rajapinnan objektiivien kiinnittämiseksi järjestelmäkameran runkoon. Vuonna 2010 julkaistu Olympus E-5 oli viimeinen Four Thirds -standardin mukainen kamera.
Four Thirds oli ensimmäinen varta vasten digitaalisille järjestelmäkameroilla suunniteltu standardi, ja se otti huomioon digitaalisten kameroiden erityispiirteet. Objektiivit on suunniteltu digitaalisia sensoreita varten, ja ne ovat yleensä telesentrisiä . Four Thirds -objektiivit ovat jonkin verran muiden järjestelmäkameroiden objektiiveja pienempiä, pääasiassa pienemmän kennon vuoksi. Ero on selvä erityisesti kauko-objektiiveissa, joissa esimerkiksi Four Thirds -standardin mukainen 300 mm:n polttovälin objektiivi vastaa 600 mm:n polttoväliä 35 mm filmillä. Tällöin sanotaan, että rajauskerroin () on 2.
Panasonic ja Olympus ovat myöhemmin kehittäneet konseptin pidemmälle peilittömässä Micro Four Thirds -standardissa, joka on korvannut Four Thirds -standardin. Four Thirds -järjestelmään kuuluvia objektiiveja voi käyttää Micro Four Thirds -kameroissa sovittimen avulla.
Objektiivin ja kennon välinen etäisyys Four Thirds -standardissa on 38,67 mm, kun Micro Four Thirds -standardissa se on vain 20 mm.
Kennon koko ja suhdeluku.
Järjestelmän nimi, Four Thirds, tulee kamerassa käytetyn kennon koosta. Kenno tunnetaan usein 4/3 -tyypin nimikkeellä (tai 4/3"). Tämä kuvaa kennon tyyppiä, ei itse valoherkän kennon alaa, joka on usein paljon pienempi. 4/3 kuvaa kennon sivujen suhdetta 17,3 mm / 13 mm, eikä halkaisijaa tuumissa. Kenno on noin 30–40 % pienempi kuin APC-kennossa, mutta kuitenkin noin 9 kertaa suurempi kuin kompaktikameroissa käytettävissä 1/2,5" sensoreissa.
Kuvan koon suhdeluku 4:3 erottaa Four Thirdsin muista järjestelmäkameroista, jotka yleensä seuraavat perinteistä 35 mm:n filmistä tuttua 3:2 suhdelukua. Four Thirds -standardi tosin määrittää vain kennon halkaisijan pituuden, joten teoriassa on mahdollista tehdä standardin mukaisia kameroita, joissa kennon sivujen suhde on 3:2.
Olympuksella työskentelevä John Knaur kertoo Four Thirdsin merkitsevän sekä kennon kokoa että valmiin kuvan kokoa. Hän huomauttaa myös 4:3 suhdeluvun mukailevan paremmin amerikkalaista letter-standardia kuin 3:2 kuvakoko. Tosin suhdeluku 3:2 on lähempänä Euroopassa tunnettua ISO-216 -standardia, joka määrittelee mm. A4-paperikoon.
Standardia käyttävät kameravalmistajat.
Standardin mukaisia kameroita ja objektiiveja ovat valmistaneet seuraavat yhtiöt.
Panasonic on lopettanut Four Thirds -kameroiden ja objektiivien valmistuksen ja keskittyy yksinomaan Micro Four Thirds -standardiin.
Olympus tukee edelleen kumpaakin standardia, mutta senkin painopiste järjestelmäkameroissa on samaten Micro Four Thirds. Vuonna 2011 Olympus julkisti ammattikäyttöön suunnitellun Olympus E-5 -järjestelmäkameran, mutta sen suunnitelmissa ei tiettävästi ole enää muiden Four Thirds -kameroiden tai objektiivien valmistus, eikä E-5 ole sekään enää saatavilla.
To the Metal!

To the Metal! on power metal -yhtye Gamma Rayn kymmenes studioalbumi, joka julkaistiin 29. tammikuuta 2010. Se ylsi Suomen virallisen listan sijalle 31.
Orange Juice

Orange Juice oli skotlantilainen post-punk -yhtye, jonka alkuperäiseen kokoonpanoon kuului laulaja Edwyn Collins, rumpali Steven Daly, kitaristi James Kirk ja basisti David McClymont. Malcolm Ross ja Zeke Manyika liittyi myöhemmin yhtyeeseen James Kirkin ja Steven Dalyn erottua yhtyeestä vuonna 1981. Yhtye tunnetaan parhaiten optimisista sanoituksistaan sekä post-punkkia, diskoa ja funkkia keskenään yhdistelevästä musiikista.
Yhtye perustettiin Glasgowissa vuonna 1976 nimellä The Nu-Sonics. Yhtyeen nimi vaihdettiin nykyiseen vuonna 1979 samoihin aikoihin kun yhtye liittyi Alan Hornen indie-levy-yhtiö Postcard Recordsiin, jonka kautta yhtye julkaisi ensimmäisiä singlejä vuosien 1980-1981 aikana. Pian sen jälkeen yhtye solmi levytyssopimuksen Polydor Recordsin kanssa, jonka kautta yhtye julkaisi neljä studioalbumia vuosina 1982-1984. Yhtye erosi tammikuussa 1985 rauhallisin merkein yhtyeen ja Polydorin välisten erimielisyyksien vuoksi. Yhtyeen hajottua Edwyn Collins aloitti soolouran vuonna 1986.
Yhtyeen toisella albumilla ilmestynyt nimikkosingle "Rip it Up" on yhtyeen tunnetuin ja ainoa kappale, joka saavutti suuremman yleisön huomion. Se oli Ison-Britannian singlelistan kahdeksannella sijalla helmikuussa 1983.
Formaatti-Finlandia

Formaatti-Finlandia on vuosittainen televisiokanavien rahoittama ja Suomen audiovisuaalisen alan tuottajat SATU ry:n jakama palkinto parhaalle suomalaiselle televisiosarjaformaatille. Palkinto jaetaan vuosittaisessa Media &amp; Message -tapahtumassa.
Palkinnon ovat saaneet mm.
Puskuri: Suomen paras nuori kuski (2006),
Äidit ja tyttäret (2007),
K-70 (2008),
Hymy pyllyyn (2009) ja
Elämä pelissä - Onnellisuuden salaisuus (2010) ja Docventures (2014)
Bad Mitterndorf

Bad Mitterndorf on kunta Salzkammergutissa Steiermarkin osavaltiossa Itävallassa.
1. tammikuuta 2015 Bad Mitterndorfin kuntaan pakkoliitettiin Tauplitzin ja Pichl-Kainischin kunnat.
Bad Mitterndorf sijaitsee Salzburgin ja Grazin välissä, mikä tekee siitä suositun talviurheilupaikan ja kesäisin hyvän paikan pitkiä kävely- ja pyöräretkiä varten. Bad Mitterndorfissa on myös maineikas terveyskylpylä kuumine kylpyineen, ulkouima-altaineen ja muine mukavuuksineen.
Urheilu.
Bad Mitterndorfissa sijaitsee yksi maailman kuudesta lentomäestä, Kulmin lentomäki.
Bad Mitterndorfissa on toiminnassa viisi urheiluseuraa:
1. FC Magdeburg

1. FC Magdeburg on saksalainen jalkapalloseura Magdeburgista.
Historia.
1. FC Magdeburg perustettiin vuonna 1965, jolloin SC Magdeburg perusti jalkapallolle oman seuran. Vuotta aiemmin SC Magdeburg oli voittanut FDGB-Pokalin, jonka se voitti uudestaan myös seuraavana vuonna. Seuran valmentajan, Heinz Krügelin, johdolla seura voitti Cup-voittajien cupin vuonna 1974, jolloin se kaatoi loppuottelussa AC Milanin. Vuosikymmenen aikana seura onnistui myös voittamaan kolme kertaa Itä-Saksan mestaruuden. Tämän jälkeen seura ei saavuttanut enää suurta menestystä vaan kotimaan sarjoja hallitsi maan johdon avustuksella Berliner FC Dynamo. Saksojen yhdistymisen jälkeen seura pelasi pitkään lähinnä Fußball-Oberliga Nordostissa ja Regionalligassa. Kaudet 2015–2018 se pelasi kolmannella sarjatasolla ja pelasi kaudella 2018–2019 jo 2. Bundesliigassa, josta se putosi jäätyään 31 pisteellä viimeistä edelliseksi pitäen takanaan vain MSV Duisburgin.
Maailmanrauha

Maailmanrauha on vapauden, rauhan ja onnellisuuden aate kaikkien kansakuntien ja/tai ihmisten välillä. Maailmanrauha on utopistinen ajatus planeetanlaajuisesta väkivallattomuuden tilasta, jossa kansakunnat tekevät tietoisesti yhteistyötä joko vapaaehtoisesti tai sotaa estävän järjestelmän alaisina. Vaikka termiä maailmanrauha käytetään joskus kaikenlaisten vihollisuuksien lopettamisesta yksittäisten ihmisten välillä, maailmanrauha yleensä viittaa maailmanlaajuisten ja alueellisten sotien lopettamiseen sekä tulevien konfliktien ratkaisemiseen väkivallattomin keinoin.
Mahdollisuus.
Maailmanrauha on teoriassa mahdollista saavuttaa, mutta jotkut uskovat ihmisluonnon luontaisesti hylkivän sitä. Tämä uskomus juontuu käsityksestä, että ihmiset ovat luontaisesti väkivaltaisia tai että joissakin tilanteissa järkiperäiset toimivat valitsevat väkivaltaisen toimintatavan. Toisaalta joidenkin muiden näkemysten mukaan sotiminen ei ole synnynnäinen osa ihmisyyttä, ja harhauskomus ihmisten luontaisesta väkivaltaisuudesta estää maailmanrauhan saavuttamisen.
Jos maailmanrauha määritellään ei pelkästään kansakuntien vaan myös yksilöiden välisen vihamielisyyden, väkivallan ja konfliktien puuttumiseksi, maailmanrauha tarkoittaisi maailmanlaajuista loppua väkivallalle ja laitoksille, joiden olemassaolo perustuu väkivallan uhkaan. Näin esimerkiksi poliisityötä ei olisi, koska voimankäyttö on eräs väkivallan muoto. Ei voisi olla myöskään sellaisia julkisen vallan tahoja, jotka käyttävät väkivallan tai voimankäytön uhkaa esimerkiksi verojen keräämiseen tai rajanvalvontaan.
Iso-Hingan

Iso-Hingan tai Iso Hinganvuoristo on vuoristo Sisä-Mongoliassa, Kiinassa. Vuoristo on pohjois-eteläsuunnassa noin 1 200 kilometriä pitkä. Se erottaa toisistaan Mongolian ylängön ja Mantsurian ylängön. Vuoristo on tuliperäinen, ja tyypillisesti 1 200–1 300 metriä korkea. Korkein huippu Termo kohoaa hiukan yli kahteen kilometriin.
Ison-Hinganin rinteitä peittää tiheä metsä. Tyypillisiä puulajeja ovat lehtikuusi, mänty, kuusi, koivu, tammi ja "Populus davidiana".
Anna Alminova

Anna Alminova (s. 17. tammikuuta 1985 Kirov) on venäläinen keskimatkojen juoksija, joka on erikoistunut 1 500 metrille.
Alminova voitti hopeaa alle 20-vuotiaiden MM-kilpailuissa 2004, oli kahdeksas Madridin sisäratojen EM-kilpailuissa 2005 ja yhdestoista Pekingin olympialaisissa 2008. 
Dohan sisäratojen MM-kilpailuissa 2010 hän sijoittui alun perin seitsemänneksi, mutta hänet hylättiin myöhemmin kun hän antoi pseudoefedriiniä sisältäneen dopingnäytteen. Aineen hän oli saanut flunssaan käyttämästään käsikauppalääkkeestä. Hän sai kolmen kuukauden kilpailukiellon ajalle 9.4.2010–8.7.2010. Vuonna 2014 Alminova sai biologisen dopingpassin perusteella 30 kuukauden kilpailukiellon ajalle 16.12.2011–15.5.2014. Kaikki hänen 16. helmikuuta 2009 jälkeen tehdyt tulokset hylättiin. Hylättyihin tuloksiin sisältyi muun muassa vuoden 2009 Torinon sisäratojen EM-kilpailuiden voitto 1 500 metrillä ja kuudes sija 3 000 metrillä sekä kuudes sija 1 500 metrillä Barcelonan EM-kilpailuissa 2010.
Alminova edustaa Moskovan Dynamoa ja häntä valmentaa Gennadi Suvorov. Hän on naimisissa seiväshyppääjä Viktor Tšistjakovin kanssa.
Lähde: IAAF
Hulusi

Hulusi (perinteinen: 葫芦丝, yksinkertaistettu: 葫芦丝, pinyin: húlúsī) tai ”kurpitsahuilu” on perinteinen ruokopuhallussoitin joka kuuluu vapaalehdykkäsoittimiin. Sitä ovat käyttäneet useat Kiinan vähemmistöihin kuuluneet kansat kuten dait jotka kutsuvat sitä nimellä bilangdao, 筚朗叨, achangit käyttävät nimeä paileweng, 拍勒翁 ja de’angit käyttävät siitä nimeä wogebao, 渥格宝.
Rakenne.
Hulusi on samantyylinen soitin kuin klarinetti tai oboe, ja sillä voi soittaa useita oktaaveja. Soittimessa on kurpitsa joka toimii ilmakammiona ja siihen on liitetty yleensä kolme bambuputkea. Keskimmäinen joka on melodiaputki on yleensä seitsemän sormiaukkoa soittamista varten. Uloimmat ovat bordunaputkia jotka soittavat samalla korkeudella ääntä. Usein toinen bordunaputkista on vain symmetrisyyden vuoksi ja toisen voi sormella tukkia niin ettei se soi.
Ääni.
Sen ääni on erittäin puhdas ja kirkas. Hulusi on kehitetty pääasiassa Yunnanin maakunnassa, mutta nykyään niitä soitetaan ja rakennetaan kaikkialla Kiinassa. Äänen muodostaa vapaasti värähtelevä lehdykkä jollaiset ovat melodia- ja bordunaputkissa. Se on muodoltaan joko kolmiomainen tai suorakulmainen. Lehdykkään on perinteisesti käytetty bambua, ruokoa tai metallia. Nykyisin käytetään myös muovia.
Hulusista on kehitetty 1970-luvulla versio jossa on kaksi melodiaputkea joilla saadaan siitä moniääninen ja sen äänialaa kasvatettua. Hulusista on nykyisin myös kokonaan muovista valmistettu versio.
Vaikka hulusi onkin pääasiassa kiinalainen soitin, se on levinnyt Eurooppaan, jossa sitä käyttäneet musiikin tekemiseen muun muassa Rohan Leach, Rapheal De Cock ja Herman Witkam.
Falansteri

Falansteri () on ranskalaisen utopistisosialisti Charles Fourierin järjestelmässä yhden falangin eli 400 perheen muodostaman osuustoiminnallisen yhdyskunnan asuinrakennus.
Fourier loi falansterin käsitteen muinaisen Kreikan falangin (suorakulmion muotoinen sotilasmuodostelma) pohjalta. Fourierilla falansteri tarkoitti harmonisen elämän mahdollistavaa rakennuskokonaisuutta. ja sitä kehittivät edelleen muun muassa teollisuusidealisti Jean-Baptiste André Godin, joka perusti pitkään toimineen falansterimaisen rakennuskokonaisuuden familiasterin. Falansterin idea oli erityisen suosittu 1800-luvun intellektuellien keskuudessa.
Falansteri on rakennusten yhdistelmä suuren pihamaan ympärillä. Idealtaan se muistuttaa kibbutsia tai kolhoosia. Falansterissa asuu noin neljäsataa perhettä eli noin 2000 jäsentä 400 hehtaarin alueella. 
Kuvaus.
Teoriassaan Charles Fourier kuvaa falansteria yhteisölliseksi linnaksi, jossa 400 perheen (noin 1600 asukasta) on tarkoitus asua, neljänsadan hehtaarin kokoisella alueella, jossa falansterin asukkaat viljelevät ja hoitavat luontoa: erityisesti kukkien hoitamista ja hedelmien kasvattamista. Eri ajattelijoiden suunnittelemat asukasmäärät vaihtelivat 500–3000 välillä.
Kooltaan falansteri on tarkoitettu hyvin suureksi, läpimitaltaan noin 1200 m pituiseksi. Falansteriinsa Charles Fourier sai inspiraatiota mm. Versaillesin linnasta. Kokonaispinta-alaltaan falansteri ja sitä ympäröivät maa-alueet käsittävät noin 4 neliökilometriä. Arkkitehtuurissa on paljon kaariholveja, laajoja puistokäytäviä, suuri tapulikello, ooppera, työtehtaita, keittiöitä, yksityishuoneita ja monia yhteisiä saleja.
Backstreet Boysin diskografia

Backstreet Boys on monia kertoja Grammy-ehdokkaanakin ollut musiikkiyhtye. Yhtyeen kokosi tuottaja Lou Pearlman Orlandossa Floridassa vuonna 1993. Bändillä on yhteensä 13 "Top 40" -hittiä Billboard Hot 100 -listalla ja on myynyt yli 130 miljoonaa albumia maailmanlaajuisesti, joka tekeekin yhtyeestä yhden kaikkien aikojen parhaiten myydyistä artisteista ja parhaiten myydyn poikabändin. Yhdysvaltojen Billboard 200:n mukaan Backstreet Boys on ensimmäinen artisti sitten Saden, joka on yltänyt kaikilla seitsemällä albumillaan listan top 10:een. 
Yhtyeen kaikkien varhaisimmatkin kappaleet ovat pysyneet suosiossa, vaikka yhtyeen soundi onkin muuttunut live-instrumentteja suosivaksi sen palattua pop-bisnekseen vuonna 2005. Vuosien 2005 ja 2006 kiertueen jälkeen yhtyeen alkuperäisjäsen Kevin Richardson jätti yhtyeen 23. kesäkuuta 2006 perustaakseen perheen, mutta nykyisin nelihenkinen ryhmä ei ole kieltänyt etteikö Richardson joku päivä vielä palaisi bändiin. Nykyisin ryhmä koostuu seuraavista laulajista: Nick Carter, Howie Dorough, Brian Littrell ja A.J. McLean. Richardsonin lähdön jälkeen kvartetti on julkaissut kaksi albumia, joista viimeisin nimeltään "This Is Us", julkaistiin 6. lokakuuta 2009.
SV Dynamo

Sportvereinigung Dynamo oli Volkspolizein ja Stasin urheilujärjestö Itä-Saksassa. 
Järjestö perustettiin vuonna 1953 ja sen puheenjohtajana toimi Erich Mielke. SV Dynamon nimi kopioitiin Neuvostoliitolta, jolla oli myös samantapainen urheilujärjestö. Perustamisen yhteydessä järjestön päämääräksi asetettiin urheilun tarjominen kaikille Volkspolizein ja Stasin työläisille.
Toimintansa aikana valtion johto oli järjestön takana ja muun muassa jalkapallossa sopupelit Dynamon alaisen Berliner FC Dynamon hyväksi oli yleistä. Myös dopingin käyttö järjestön seuroissa oli yleistä. Laajamittainen dopinginkäyttö paljastui vasta Itä-Saksan romahtamisen jälkeen.
Julija Golubtšikova

Julija Aleksejevna Golubtšikova (, s. 27. maaliskuuta 1983 Moskova) on venäläinen seiväshyppääjä.
Hän voitti hopeaa alle 20-vuotiaiden MM-kilpailuissa 2002. Vuonna 2007 hän voitti hopeaa Birminghamin sisäratojen EM-kilpailuissa tuloksella 471 ja oli kuudes Osakan MM-kilpailuissa tuloksella 465. Pekingin olympialaisissa 2008 hän oli neljäs ennätyksellään 475 ja Torinon sisäratojen EM-kilpailuissa 2009 hän voitti kultaa sisäratojen ennätyksellään 475. Barcelonan EM-kilpailuissa 2010 hän oli seitsemäs tuloksella 455.
Bad Gastein

Bad Gastein on Salzburgin osavaltiossa Itävallassa sijaitseva runsaan 4 000 asukkaan kylpyläkunta. Kylpylätoiminnan lisäksi laakso tarjoaa virkistys- ja urheilutoimintaa läpi vuoden.
Sijainti.
Bad Gastein erikoispiirre on vesiputouksen reunalle syntynyt keskusta, ja sille on ominaista jyrkät ja kapeat kadut. Vesiputouksen reuna-alueille rakennetut talot ovat usein monikerroksisia.
Maamerkit.
Bad Gastein tarjoaa vaihtelevaa luonnonhistoriaa ja arkkitehtuurellisia nähtävyyksiä. Niistä merkittävimmät ovat vesiputoukset, luolat, Belle Epoquen lomakohteet ja kirkot.
Gastein vesiputous.
Bad Gasteinin symboli on kunnan keskellä sijaitseva Gastein vesiputous tai koski, mikä on ollut monien runoilijoiden ja taidemaalareiden aiheena. Vesiputouksen kokonaiskorkeus on 200 metriä.
Grand Hotel de l'Europe.
1900-luvun alkupuolella rakennettu kymmenkerroksinen hotelli Grand Hotel de l'Europe sijaitsee Bad Gasteinin keskustassa. Sen historian aikana siellä on vieraillut lukuisia kuninkaallisia, muusikoita ja kirjailijoita.
Anastasija Taranova-Potapova

Anastasija Taranova-Potapova (, s. 6. syyskuuta 1985) on venäläinen kolmiloikkaaja.
Hän voitti alle 20-vuotiaiden kultaa sekä EM-kilpailuissa 2003 että MM-kilpailuissa 2004. Vuonna 2009 hän voitti kultaa Torinon sisäratojen EM-kilpailuissa sisäratojen ennätyksellään 14,68 m. Ulkoradoilla hän on hypännyt parhaimmillaan 14,40 m, 1. kesäkuuta 2009 Haniassa. Dohan sisäratojen MM-kilpailuissa 2010 hän oli neljäs tuloksella 14,40 m.
Pituushypyssä hänen sisäratojen ennätyksensä on 1. helmikuuta 2009 Moskovassa hypätty 671 cm ja ulkoratojen ennätyksensä 28. toukokuuta 2008 Sotšissa hypätty 652 cm.
Home at Last

Home at Last on kantrimuusikko Billy Ray Cyrusin kymmenes studioalbumi, ja se on ensimmäinen ja tähän mennessä ainoa Walt Disney Recordsin julkaisema Cyrusin levy. Se julkaistiin 24. heinäkuuta 2007. Albumista julkaistiin vain yksi single, ”Ready, Set, Don’t Go”.
Export-Import Bank of the United States

Export-Import Bank of the United States on Yhdysvaltain liittovaltion yhdysvaltalaisille yrityksille vientitakuita antava pankki, joka perustettiin vuonna 1934. Vuonna 1945 siitä tuli liittovaltion virasto, joka ei ole minkään ministeriön alainen vaan sitä valvoo Yhdysvaltain kongressi. Sitä johtaa Fred Hochberg.
Vuosina 2007 ja 2008 pääosa sen lainoista meni Boeingin lentokoneiden ostajille. 2000-luvulla pankkia on käytetty isojen tietoliikennesatelliittijärjestelmien rahoittamiseen ja lokakuussa 2011 Wall Street on varoittanut, että tämä on vakava virhe.
Mary Victoria Hamilton

Lady Mary Victoria Douglas-Hamilton (11. joulukuuta 1850 Skotlanti – 14. toukokuuta 1922 Budapest) oli Monacon ruhtinas Albert I:n ensimmäinen puoliso. Monacon nykyinen ruhtinas Albert II on hänen lapsenlapsensa lapsi. 
Douglas-Hamilton oli virallisesti naimisissa Albert I:n kanssa vuosina 1869–1880, mutta todellisuudessa he elivät erossa jo heidän lapsensa, Monacon prinssi Ludvig II:n syntyessä 1870.
Douglas-Hamilton meni vuonna 1880 naimisiin unkarilaisen kreivin Tassilo Festetics von Tolnan kanssa. Tästä avioliitosta hän sai neljä lasta.
Eero Oksava

Eero Oksava (s. 1. helmikuuta 1946 Joensuu) on suomalainen entinen koripalloilija.
Oksava aloitti Joensuun Katajan edustusjoukkueessa vuonna 1963 ja nosti seuran SM-sarjaan kaudeksi 1969–1970. Joukkue putosi pääsarjasta heti yhden kauden jälkeen, mutta kaudet 1976–1980 Oksava pelasi taas SM-sarjassa. Vuonna 1980 Oksava lopetti ammattilaisuransa, jonka jälkeen hän toimi nuorten koripallomaajoukkueiden valmentajistoissa. Vuoden 1974 EM-kisoissa hän toimi myös nuorten päävalmentajana. Maaliskuussa 2010 Kataja Basket jäädytti Oksavan pelinumeron.
Darja Safonova

Darja Safonova (s. 20. maaliskuuta 1981) on venäläinen 400 metrin juoksija.
Hän jäi vuonna 2005 kiinni dopingista (pemoliini), ja oli kilpailukiellossa maaliskuusta 2005 maaliskuuhun 2007.
Torinon sisäratojen EM-kilpailuissa 2009 hän voitti pronssia 400 metrillä sisäratojen ennätyksellään 51,85. 4 × 400 metrin viestissä hän voitti kultaa yhdessä Natalja Antjuhin, Jelena Voinovan ja Antonina Krivošapkan kanssa.
Hänen ulkoratojen ennätyksensä on 51,32, jonka hän juoksi 23. heinäkuuta 2009 Tšeboksaryssa.
Laidunpoimulehti

Laidunpoimulehti ("Alchemilla monticola") on ruusukasvien heimoon kuuluva monivuotinen ruohovartinen kasvi. Se on Suomen yleisimpiä poimulehtilajeja. Poimulehti erittää lehdillään nestepisaroita, joilla on uskottu olevan myyttisiä voimia. 
Ulkonäkö ja koko.
Laidunpoimulehti voi kasvaa 40 cm korkeaksi. Sen karvoja ja lehtivarsia peittävät suorina törröttävät karvat. Lehtivarret ovat ruskehtavat, lehdet sinivihreät. Piparkakkureunaisissa lehdissä on 15–19 hammaspykälää.
Levinneisyys.
Laidunpoimulehteä tavataan Keski- ja Itä-Euroopassa sekä Skandinavian eteläosissa suunnilleen Vaasan korkeudelle asti, paikoin pohjoisempanakin. 
Elinympäristö.
Laidunpoimulehti kasvaa nimensä mukaisesti laitumilla, sekä niityillä ja muualla kulttuuriympäristössä.
Kääpiökeiju

Kääpiökeiju ("Hydrobates microsoma"), myös "Halocyptena microsoma", on ulappakeijujen heimoon kuuluva valtamerilintu. Sen elinympäristö käsittää Meksikon luoteisrannikolla sijaitsevien Kalifornianlahden saaret ja Kalifornian niemimaan länsirannikon saaret. Populaation koko on vähintään satoja tuhansia, ehkä miljoonia yksilöitä. Elliott Coues kuvaili lajin holotyypin Kalifornian niemimaan San José del Cabalta 1864.
Jelena Voinova

Jelena Voinova (s. 10. maaliskuuta 1985) on venäläinen 400 metrin juoksija.
Torinon sisäratojen EM-kilpailuissa 2009 hän voitti kultaa 4 × 400 metrin viestissä yhdessä Natalja Antjuhin, Darja Safonovan ja Antonina Krivošapkan kanssa.
Hänen ulkoratojen ennätyksensä on 51,74, jonka hän juoksi 8. heinäkuuta 2006 Kazanissa. Sisäradoilla hänen paras aikansa on 14. helmikuuta 2009 Moskovassa juostu 52,37. Sisäradoilla hän on myös juossut 800 metriä aikaan 2.04,84 (4. helmikuuta 2006 Moskovassa).
WEGA

WEGA on alkujaan saksalainen radio- ja televisioyhtiö, jonka Sony osti vuonna 1975. Yhtiön alkuperäinen nimi oli "Württembergische Radio-Gesellschaft mbh" ja se perustettiin Stuttgartissa, Saksassa vuonna 1923.
Sony käytti nestekidenäyttötelevisioissaan WEGA-tuotemerkkiä kunnes korvasi sen merkillä Bravia vuoden 2005 paikkeilla.
Luettelo Helsingin vanhimmista rakennuksista

Tämä on epätäydellinen luettelo Helsingin vanhimmista rakennuksista. Helsingin kaupungin vanhimmat rakennukset ovat 1700-luvun puoliväliltä. Seurasaaressa on tätäkin vanhempia rakennuksia, mutta nämä eivät sijaitse alkuperäisillä paikoillaan. Niitä ei seuraavassa luettelossa mainita, lukuun ottamatta kahta alun perinkin Helsingissä sijainnutta, jotka mainitaan kohdassa ”Siirretyt rakennukset”.
Helsingin vanhin muualta tuotu rakennus on 1680-luvulta peräisin oleva Karunan vanha kirkko, ja kantakaupungin vanhin on vuonna 1757 valmistunut Sederholmin talo. Helsingin kantakaupunki rakennettiin pitkälti toiseen maailmansotaan mennessä ja osittain sen jälkeenkin. Tässä luettelossa näkyvät pääosin Kaartinkaupungissa, Kampissa, Katajanokalla, Kluuvissa, Kruununhaassa, Punavuoressa ja Ullanlinnassa sijaitsevat sekä ennen vuotta 1890 valmistuneet rakennukset. Suomenlinnan rakennukset ovat omassa luettelossaan. Luettelosta puuttuvat muun muassa Malminkartano, Gruvvillan ja Spaakin talo 1700-luvulta sekä Arabian/Vanhankaupungin, Meilahden huviloita, Sörnäisten vankilan, Santahaminan ja Marian sairaalan vanhimmat rakennukset, joista osa on siirretty. Vuosaaressa ja Husön kartanossa on 1800-luvun puolessavälissä rakennettuja rakennuksia. 1880-luvun lopun taloja on niin paljon, ettei kaikkia ole listattu.
Rakennukset valmistumisjärjestyksessä.
Siirretyt rakennukset.
Seuraavat rakennukset ovat alun perinkin sijainneet Helsingissä, mutta on vasta myöhemmin siirretty nykyisille paikoilleen.
Strictly Ballroom – kielletyt askeleet

Strictly Ballroom – kielletyt askeleet on australialaisen Baz Luhrmannin ohjaama elokuva vuodelta 1992. Kilpatanssin maailmaan sijoittuvan tarinan pääosissa ovat Paul Mercurio, joka esittää Scott Hastingsia, sekä Tara Morice, jonka roolihahmo on Fran.
"Helsingin Sanomien" Helena Yläsen mielestä "Strictly Ballroom" oli kevätkauden 1993 ilahduttavimpia kansainvälisiä menestyselokuvia: ”Luhrmannin ohjaus herkuttelee kilpatanssin hikisellä paljettieleganssilla ja saa voimia lajin värikylläisestä hulluudesta. Se symboloi tehokkaasti köyhien taivasta: katinkultaa ja illuusio menestyksestä.” "Video-oppaassa" vuodelta 1994 Bello Romano kutsuu elokuvaa camp-henkiseksi satiiriseksi musikaaliksi ja antaa sille kolme tähteä viidestä, mikä vastaa sanallista arviota ”hyvä”.
Clairen polvi

Clairen polvi ("Le genou de Claire") on Éric Rohmerin elokuva vuodelta 1970. Elokuva on viides Rohmerin moraalitarinoiden sarjassa "Six contes moraux".
Elokuva kertoo kulttuuriattasea Jeromesta, joka on menossa naimisiin ja viettää viimeistä poikamiehenlomaansa Annecy-järvellä. Hän tapaa vanhan siellä kirjailijaystävänsä Auroran, joka esittelee hänelle vuokraemäntänsä rouva Walterin ja tämän 16-vuotiaan tyttären Lauran. Laura rakastuu Jérômeen, ja Aurora saa aiheen seuraavaan kirjaansa. Mutta kun Lauran sisarpuoli Claire saapuu, Jérômen ihastuukin tähän, ja tämän polvesta tulee hänelle pakkomielle.
Näyttelijät.
Lähde: 
Muut tunnustukset.
"The New York Timesin" kriitikot valitsivat "Clairen polven" vuonna 2004 yhdeksi kaikkien aikojen tuhannesta parhaasta elokuvasta maailmassa.
II. DDR-Liga

II. DDR-Liga oli vuosina 1955–1963 Itä-Saksan jalkapallon kolmanneksi korkein sarjataso. 
Historia.
Kauden 1954–1955 jälkeen DDR-Ligasta poistettiin kolmen lohkon sarjajärjestelmä ja tilalle tehtiin yksi neljäntoista joukkueen sarja. DDR-Oberligaan nousivat lohkojen kaksi parasta joukkuetta. Tällöin Bezirksligasta tuli maan neljänneksi korkein sarjataso. Ensimmäisellä kaudella sarjasta ei noussut eikä tippunut yhtään joukkuetta, koska liitto vaihtoi sarjan ajankohtaa.
II. DDR-Ligan pelitapa muuttui historian aikana useaan otteeseen, kunnes sarja lopetettiin kauden 1962–1963 jälkeen.
Lac d’Annecy

Lac d’Annecy on järvi Haute-Savoiessa Ranskassa. 
Se on Ranskan toiseksi suurin järvi Lac du Bourget’n jälkeen, ellei Genevenjärveä oteta lukuun. Järveä pidetään Euroopan puhtaimpana, sillä siellä otettiin käyttöön hyvin tiukan ympäristösäännökset jo 1960-luvulla. Se on suosittu matkailukohde, jossa voi harrastaa uimista ja vesiurheilua.
Järvi on syntynyt 18 000 vuotta sitten, jolloin laajat alppijäätiköt sulivat. Se saa vetensä ympäristön vuorilta (Ire, Eau morte, Laudon, Bornette ja Biolon) virtaavista pienistä joista ja hyvin voimakkaasta vedenalaisesta lähteestä Boubioz’sta, joka on 82 metrin syvyydessä.
Järvi on 15 kilometriä pitkä ja runsaat kolme kilometriä leveä, ja sen pinta on 450 metriä merenpinnan yläpuolella. Sen vedet laskevat Thioun kautta Fieriin, joka on Rhônen sivujoki.
Järveä ympäröivät kaupungit ja kylät.
Järveä kiertää pyöräilyreitti, joka kulkee Sevrierin ja St. Joriozin kautta Ugineen. Järven pituus on 14 km.
Jean-Baptiste André Godin

Jean-Baptiste André Godin (29. tammikuuta 1817 Esquéhéries – 29. tammikuuta 1888) oli ranskalainen teollisuusjohtaja ja filantrooppi, joka oli kiinnostunut sosialistisista utopioista. Hän perusti hyvin menestyneen lämmitysuunitehtaan ja kommuunimaisen pitkään toimineen tehdasyhteisön "familiasterin".
Henkilöhistoria.
Godin perusti 1846 tehtaan ja työyhteisön, joka kahdenkymmenen vuoden ajan työllisti jopa 1 500 henkilöä. Alun perin Charles Fourierin oppien kannattajana hän oli kiinnostunut teollisuuden tuottamien rikkauksien jakamisesta työntekijöille. Godin halusi luoda vaihtoehtoisen teollisuusyhteisön ja tarjota työntekijöille samanlaisia mukavuuksia, kuin oli sen ajan tehtaanomistajilla. Godin toteutti Fourierin ideoiman falansterin ja loi 1957 niin sanotun familiasterin Guiseen (), joka toimi vuoteen 1968 asti. Familiasteri on kommuunimainen rakennuskonaisuus, jossa työntekijöillä oli käytettävissä muun muassa kirjasto, teatteri, koulu ja uima-allas, jotka olivat tehdastyöläisille tuohon aikaan ylellisyyttä.
Jesse L. Lasky

Jesse L. Lasky (13. syyskuuta 1880 San Francisco, Yhdysvallat – 13. tammikuuta 1958 Los Angeles, Kalifornia) oli yhdysvaltalainen elokuvatuottaja.
Lasky perusti yhdessä lankonsa Samuel Goldwynin kanssa Jesse Lasky Feature Play Companyn. Studion ensimmäinen elokuva oli vuonna 1914 valmistunut "The Squaw Man", jonka menestys osaltaan vaikutti Hollywoodin muuttumiseen elokuvateollisuuden keskuspaikaksi. Jesse Lasky Feature Play Company yhdistyi myöhemmin Adolph Zukorin Famous Playersin kanssa. Fuusiossa syntynyt Famous Players-Lasky oli eräs mykkäfilmien aikakauden merkittävimmistä elokuvastudioista. Myöhempien fuusioiden jälkeen studiosta syntyi Paramount Pictures.
Lasky menetti työnsä 1930-luvun laman seurauksena, jonka jälkeen hän toimi itsenäisenä tuottajana. Vuonna 1935 hän perusti yhdessä Mary Pickfordin kanssa Pickford-Lasky-studion, mutta sen toiminta jäi lyhytaikaiseksi. Myöhemmin Lasky tuotti muun muassa kykyjenetsintäohjelmaa radioon. Lasky palasi Paramountille tuottajaksi 1950-luvulla, mutta hän kuoli ennen ensimmäisen elokuvansa valmistumista. Lasky on saanut tähden Hollywood Walk of Famelle.
Luettelo suomalaisten yritysten postinumeroista

 Luettelo suomalaisten yritysten postinumeroista on luettelo sellaisten yritysten ja toimijoiden postinumeroista, joilla on oma postinumeronsa.
Luettelo.
Posti
Yliopistot
Koulutus
Liikenne
Pankki- ja vakuutusala
Lehdet
Mediat
Kaupungit
Maakunnat
Kaupan ala
Elintarviketeollisuus
Valtio
Vero
Operaattorit
Raha-asiat
Eläke
Energia
Sairaanhoito- ja terveysala
Teknologiateollisuus
Ympäristö- ja kiinteistöpalvelut
Muut yritykset ja toimijat
Katso myös.
Lähteet
Nadežda Alehina

Nadežda Vladimirovna Alehina (, o.s. Baženova, s. 22. syyskuuta 1978) on venäläinen kolmiloikkaaja.
Hän oli neljäs Wienin sisäratojen EM-kilpailuissa 2002. Hän osallistui myös Pariisin MM-kilpailuihin 2003, Helsingin MM-kilpailuihin 2005 ja Berliinin MM-kilpailuihin 2009, muttei päässyt kertaakaan loppukilpailuun. Barcelonan EM-kilpailuissa 2010 hän sijoittui neljänneksi.
Hän hyppäsi 26. heinäkuuta 2009 Tšeboksaryssa ennätyksensä 15,14 m. Pituushypyssä hänen ennätyksensä on 8. kesäkuuta 2003 Tulassa hypätty 656 cm.
Menahem Golan

Menahem Golan (31. toukokuuta 1929 Tiberias, Israel (silloinen Palestiina) – 8. elokuuta 2014 Israel) oli israelilainen elokuvatuottaja. Hänen alkuperäinen sukunimensä oli Globus, jonka hän vaihtoi Israelin vallattua Golanin kukkulat.
Vuonna 1979 Golan hankki yhdessä serkkunsa Yoram Globusin kanssa omistukseensa talousvaikeuksissa olleen Cannon Groupin, josta tuli Hollywoodin merkittävimpiä itsenäisiä elokuvatuotantoyhtiöitä. Golan myös ohjasi joitain Cannonin tuottamia elokuvia. Golanin ja Globusin yhteistyö päättyi 1989 ja Golan perusti 21st Century -tuotantoyhtiön, joka erikoistui myöhemmin tuottamaan elokuvia suoraan videolevitykseen.
Winnebago Man

Winnebago Man on vuonna 2009 valmistunut yhdysvaltalainen Ben Steinbauerin ohjaama dokumentti, joka jäljittää internet-ilmiötä, joka perustuu 20 vuoden takaisiin ottoihin Winnebago-matkailuauton myyntivideosta. Niiden maine perustuu olennaisilta osiltaan Jack Rebney -nimisen myyntimiehen vihanpurkauksiin.
Dokumenttifilmin ensi-ilta oli The South by Southwest Film Festival -festivaaleilla Texasin Austinissa 14. maaliskuuta 2009. "Winnebago Man" on voittanut raati- ja yleisöpalkintoja esimerkiksi Sarasota Film Festival -tapahtumassa huhtikuussa 2009, Hot Docs Film Festivalissa toukokuussa 2009, CineVegas Film Festival -juhlilla kesäkuussa 2009, Traverse City Film Festival -festivaaleilla elokuussa 2009 ja Edmonton International Film Festivalissa syyskuussa 2009.
Konstantínos Mítroglou

Konstantínos ”Kóstas” Mítroglou (, s. 12. maaliskuuta 1988 Kavála) on kreikkalainen jalkapalloilija. Hän on pelannut kotimaansa lisäksi Saksassa, Englannissa, Portugalissa, Ranskassa, Turkissa ja Alankomaissa. Hän on pelipaikaltaan hyökkääjä.
Ura.
Mítroglou syntyi Kaválassa, mutta pian syntymänsä jälkeen hänen perheensä muutti Saksaan. Siellä hän siirtyi Borussia Mönchengladbachin junioriakatemiaan. Pelattuaan vuodet 2005–2007 Mönchengladbachin reservijoukkueessa hän siirtyi kotimaansa Olympiakosiin. Ensimmäisellä kaudellaan hän pelasi 11 ottelua ja teki niissä neljä maalia.
Wolfgang Stark

Wolfgang Stark (s. 20. marraskuuta 1969 Landshut, Länsi-Saksa) on saksalainen jalkapalloerotuomari. Kotimaassaan hän tuomitsi ensimmäiset ottelut pääsarjassa vuonna 1997. Kaksi vuotta myöhemmin hänestä tuli kansainvälinen erotuomari.
Kansainvälisellä urallaan Stark on tuominnut useita Mestarien liigan otteluita, EM- ja MM-karsintoja, vuoden 2010 MM-kilpailuja ja vuoden 2012 EM-kilpailuja.
Fort McMurrayn lentoasema

Fort McMurrayn lentoasema (, ) on Fort McMurrayn läheisyydessä, Albertan provinssissa sijaitseva lentoasema. Lentoasema sijaitsee noin 13 kilometriä kaakkoon Fort McMurraystä, Highway 69:n varrella.
Historia.
Ensimmäisen epävirallisen postinkuljetuslennon Fort McMurrayhyn suoritti vuonna 1929 Western Canada Airwaysin pilotti Punch Dickens. Samana vuonna Commercial Airways solmi sopimuksen postin kuljettamisesta Fort McMurrayhyn ja kauemmaksi pohjoiseen, aina Luoteisterritorioissa sijaitsevaan Aklavikiin saakka. Ensimmäiset lentokoneet laskeutuivat kaupungin pohjoispuolella sijaitsevaan pudakseen. Vuonna 1942 Canadian Pacific Airlines lentoyhtiö rakensi Fort McMurrayn kaakkoispuolelle, nykyisen lentoaseman alueelle kiitotien ja terminaalirakennuksen. Canadian Airlines osti yhtiön myöhemmin, ja vuonna 2001 se siirtyi Air Canadan omistukseen.
Vuosina 2005–2007 lentoasema oli lentokoneiden laskuilla ja nousuilla mitattuna vilkkain ilman lennonjohtoa toimiva lentoasema Kanadassa. Vuonna 2008 lennonjohtotorni valmistui ja otettiin käyttöön asteittain. 7. toukokuuta 2009 lennonjohto toimi vuorokauden ympäri.
Claus Bo Larsen

Claus Bo Larsen (s. 28. lokakuuta 1965 Odense, Tanska) on tanskalainen jalkapalloerotuomari. Hän on tuominnut otteluita urallaan kotimaansa pääsarjan lisäksi muun muassa Mestarien liigassa ja Uefa-cupissa.
Hän toimi erotuomarina vuoden 2008 UEFA Super Cupin loppuottelussa, jossa kohtasivat Pietarin Zenit ja Manchester United. Maajoukkuetasolla hän ei ole toistaiseksi koskaan tuominnut arvokilpailuissa.
Nokikeiju

Nokikeiju ("Hydrobates markhami") on ulappakeijujen heimoon kuuluva valtamerilintu. Sen elinympäristö on osittain hämärän peitossa, sillä ensimmäinen pesimäyhdyskunta löydettiin vastikään Perun Paracasin niemimaalta. Oletetaan, että läheisillä Perun ja Chilen saarilla elää pääosa kannasta. Populaation koko on 100 000–120 000 ja se on laskussa. Osbert Salvin kuvaili lajin holotyypin Perun rannikon merialueelta 1883.
Rakkaus iltapäivällä

Rakkaus iltapäivällä ("L’Amour l’après-midi") on Éric Rohmerin elokuva vuodelta 1972. Elokuva on kuudes ja viimeinen Rohmerin moraalitarinoiden sarjassa "Six contes moraux".
Frédéricin ja Hélènen avioliitto vaikuttaa onnelliselta, mutta Frédéric alkaa kaivata jotakin muuta. Hän muistelee vapaata nuoruuttaan. Kerran nuoruudenystävä Chloé ilmestyy hänen työpaikalleen. Ystävyys syvenee, ja Frédéric pohtii, pysyäkö rakastamansa vaimon kanssa vai antaisiko intohimoisen rakkauden viedä. Hän palaa kuitenkin vaimonsa luokse. Tarina kerrotaan miehen näkökulmasta. Chloén kohtalo jää arvailun varaan, ja vaimon näkökulmasta ehkä vihjaavat hänen kyyneleensä.
"The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Kaliforniankeiju

Kaliforniankeiju ("Hydrobates homochroa") on ulappakeijujen heimoon kuuluva valtamerilintu. Sen elinympäristö käsittää Kalifornian edustan saaria, muun muassa Channel Islandsin kansallispuiston, sekä Meksikon luoteisrannikon saaria, kaikkiaan 17 pesimäyhdyskuntaa. Elliott Coues kuvaili lajin holotyypin Kalifornian Farallonsaarilta 1864.
Karhula (täsmennyssivu)

Karhula voi tarkoittaa seuraavia:
Sukunimi.
Karhula on seuraavien henkilöiden sukunimi:
Salzkammergut

Salzkammergut on Itävallassa sijaitseva lomanviettoalue, joka ulottuu Salzburgista Dachsteinin vuoristoalueelle. Alueen pääjoki on Traun, Tonavan sivujoki. 
Suuri osa alueesta nimettiin maailmanperintökohteeksi vuonna 1997.
Elinkeino.
Salzkammergutin pääelinkeino on turismi ja se kuuluu Itävallan kehittyneimpiin matkailualueisiin. Virkitysmahdollisuuksiin kuuluvat muun muassa uiminen, vesiurheilu, pyöräily, golf, kiipeily, ratsastus, talviurheilu ja kulttuuritapahtumat. Alueella on myös monia kylpylöitä.
Kulttuuri.
Salzkammergutin luonto on aina lumonnut taiteilijoita ja siellä ovat asuneet monet Itävallan suurimmista taidemaalareista, kuten Gustav Klimt.
Yksi maailman viidestä lentomäestä on Tauplitzissa.
Jean-Yves Le Gall

Jean-Yves Le Gall (s. 1959) on ranskalaisen kantorakettiyhtiön Arianespacen toimitusjohtaja.
Hän valmistui insinööriksi École Supérieure d’Optique -korkeakoulusta vuonna 1981 ja väitteli Paris-Sud University -yliopistosta tekniikasta vuonna 1983.
Hänen ensimmäinen työpaikkansa alkoi vuonna 1981 CNRS:n tähtitieteen laboratoriossa, jossa hän toimi tutkijana Hipparcos- ja ISO-satelliittien kehitystyössä.
Vuonna 1985 Le Gall siirtyi Teollisuusministeriöön, jossa hän sijoittui Avaruustoimistoon. Hän työskenteli avaruusteollisuuden regulaatiokysymysten parissa. Samana vuonna Posti, tietoliikenne ja avaruusministeri kutsui hänet neuvonantajakseen. Tässä tehtävässä hän pääsi poliittiselta tasolta vaikuttamaan sekä CNESin että ESAn avaruusohjelmiin.
Vuonna 1993 hän siirtyi Novespacen toimitusjohtajaksi. Novespace on CNESin omistama yritys. Vuonna 1996 hän nousi CNESin varapääjohtajaksi. Tällöin hän alkoi toimia Ranskan edustajana ESAn neuvostossa. 
Vuonna 1998 hänet valittiin pääjohtajaksi ja hallituksen puheenjohtajaksi Starsem-yritykseen, joka markkinoi venäläisiä kantoraketteja länsimaissa.
Vuonna 2001 hän nousi Arianespacen operatiiviseksi johtajaksi (COO) ja vuonna 2002 pääjohtajaksi.
Max Fürbringer

Max Carl Anton Fürbringer (s. 30. tammikuuta 1846 Wittenberg – 6. maaliskuuta 1920 Heidelberg) oli saksalainen lintutieteilijä ja lääkäri.
Max Fürbringerin vanhemmat olivat Karl ja Hermine Fürbringer, omaa sukua Gumprecht. Hän opiskeli luonnontieteitä Jenan yliopistossa ja valmistui eläintieteessä 1869. Hänet valittiin Heidelbergin yliopiston anatomian laitoksen johtajaksi 1901.
Linnuista Fürbringer nimesi ulappalintujen (Procellariiformes) lahkon 1888.
Emelie Degerholm

Emelie Degerholm (1847 Helsinki – 6. marraskuuta 1909 Helsinki) oli suomalainen näyttelijä ja ruotsin kielellä kirjoittanut kirjailija joka käytti nimimerkkiä "Etty Malm".
Degerholm kävi Ruotsalaisen teatterin oppilaskoulun 1867–1869 ja oli Ruotsalaisen teatterin näyttelijänä 1871–1880. Myöhemmin hän toimi kirjanpitäjänä ja puheenopettajana sekä oli "Helsingfors Dagblad"- ja "Hufvudstadsbladet"-lehtien avustajana. Vuonna 1873 hän oli mukana yhdessä O. M. Reuterin ja Rafael Hertzbergin kanssa julkaisemassa "Lyran"-nimistä runokalenteria. Hän käänsi myös ulkomaisia näytelmiä ruotsin kielelle.
Degerholmin kirjallinen päätyö oli Helsingin ruotsinkielistä teatterielämää kuvannut kaksiosainen muistelmateos "Vid svenska scenen i Helsingfors : minnen och bilder".
Vöcklabruck

Vöcklabruck on läntisessä Ylä-Itävallassa sijaitseva noin kahdentoistatuhannen asukkaan kaupunki ja se on Vöcklabruckin alueen hallinnollinen keskus.
Nähtävyydet.
Sijaintinsa takia Vöcklabruckia kutsutaan usein "portiksi Salzkammergutiin". Kaupunki tarjoaa useita erilaisia virkistysmahdollisuuksia sekä monia nähtävyyksiä, kuten kirkkoja ja museoita.
Terveydenhuolto.
Vöcklabruckissa on vuonna 2006 rakennettu uusi sairaala, jota kutsutaan Euroopan modernimmaksi sairaalaksi.
Kaarle III (Monaco)

Kaarle III (8. joulukuuta 1818 – 10. syyskuuta 1889) oli Monacon yhdeksäs ruhtinas 20. kesäkuuta 1856 kuolemaansa asti. Hän perusti kuuluisan Monte Carlon kasinon.
Lapsuus.
Kaarle III, koko nimeltään "Charles Honoré Grimaldi" syntyi Pariisissa, ja hän oli Monacon ruhtinas Florestan I:n ja Maria Caroline Gibert de Lametzin ainoa poika. Italiaksi hänen nimensä oli Carlo III.
Avioliitto ja hallitusaika.
Kaarle III vihittiin 28. syyskuuta 1846 Brysselissä Antoinette de Merode-Westerloon kanssa. Valtakautensa aikana hän luovutti Ranskalle Menton ja Roquebrunen kaupungit, jotka muodostivat noin 80 prosenttia Monacon alueesta. Ranska tunnusti tämän jälkeen virallisesti Monacon itsenäisyyden.
Kaarle III myös kasvatti Monacon kansainvälistä toimintaa. Vuonna 1864 hän teki ystävyyssopimuksen Tunisian hallitsijan Muhammad III as-Sadiqin kanssa. Sopimuksessa puututtiin myös kaupan ja merenkulun kysymyksiin.
Vuonna 1865 Kaarle III perusti Monte Carlon kasinon välttääkseen maan vararikon. Hanke onnistui, ja neljä vuotta kasinon avaamisen jälkeen Monaco lopetti tuloveron keräämisen. Ruhtinaan äidin Maria Carolinen aloitteesta Monacon kansalaisia kiellettiin pelaamasta uhkapelejä kasinolla.
Sairastuminen ja kuolema.
Keski-iässä Kaarle III:n näkö alkoi heikentyä, ja elämänsä viimeiset vuosikymmenet hän oli täysin sokea. Hän kuoli Château de Marchaisissa.
American Le Mans Series -kausi 2000

American Le Mans Series -kausi 2000 oli IMSA:n American Le Mans Series -sarjan toinen kausi. Kaudella ajettiin Le Mans Prototype- ja Gran Turismo -urheiluautoilla, ja autot oli jaettu luokkiin LMP, GTS ja GT. Kausi alkoi 18. maaliskuuta 2000 ja loppui 12 kilpailun jälkeen 31. joulukuuta 2000.
Kausi 2000 oli ainoa kausi, jolloin ALMS-kilpailuja ajettiin Pohjois-Amerikan ulkopuolella: kaksi kilpailua ajettiin Euroopassa ja yksi Australiassa. Nämä kilpailut auttoivat European Le Mans Series -sarjan kehittelyssä, vaikkakin sarjaa ajettiin vain hetken aikaa.
Kilpailujen voittajat.
Yleiskilpailun voittaja lihavoituna.
Tallien mestaruus.
Pisteitä jaettiin sijoitusten mukaan seuraavasti:
Poikkeuksina olivat Sebringin 12 tunnin ajo, Nürburgringin 1000 km ajo, Petit Le Mans ja Race of a Thousand Years, joissa pisteet jaettiin seuraavasti:
Loppupisteisiin laskettiin kauden 12 kilpailusta 10 parasta sijoitusta. Pisteet, jotka saavutettiin mutta joita ei laskettu loppupisteisiin, on luettelossa "kursivoitu".
Autot, jotka eivät onnistuneet suorittamaan 70 % voittajan ajamasta matkasta, eivät saaneet pisteitä. Tallit saavuttivat pisteitä vain korkeimmin sijoittuneesta autostaan.
American Le Mans Series -kausi 2001

American Le Mans Series -kausi 2001 oli IMSA:n American Le Mans Series -sarjan kolmas kausi. Kaudella ajettiin Le Mans Prototype- ja Gran Turismo -urheiluautoilla, ja autot oli jaettu luokkiin LMP900, LMP675, GTS ja GT. Kausi alkoi 4. maaliskuuta 2001 ja päättyi kymmenen kilpailun jälkeen 6. lokakuuta 2001.
Kauden kilpailuista osa ajettiin yhdessä European Le Mans Series -sarjan kanssa.
Kilpailukalenteri.
Kausi 2001 alkoi ainoan kerran sarjan historiassa jollain muulla kilpailulla kuin Sebringin 12 tunnin ajolla. Sebringin sijaan ensimmäinen kilpailu ajettiin Texasissa.
† Kilpailut ajettiin yhdessä ELMS-sarjan kanssa
Kilpailujen voittajat.
Yleiskilpailun voittaja lihavoituna.
Tallien mestaruus.
Pisteitä jaettiin sijoitusten mukaan seuraavasti:
Poikkeuksena Sebringin 12 tunnin ajo ja Petit Le Mans, joissa pisteet jaettiin seuraavasti:
Pisteitä jaettiin kahdella eri tavalla. Vain parempi tulos Euroopan kilpailuista (kisat 3 ja 4) laskettiin mukaan. Lisäksi vain kahdeksan parasta sijoitusta koko kaudelta laskettiin mukaan. Pisteet, jotka saavutettiin mutta joita ei laskettu loppupisteisiin, on luettelossa kursivoitu.
Autot, jotka eivät onnistuneet suorittamaan 70 % voittajan ajamasta matkasta, eivät saaneet pisteitä. Tallit saavuttivat pisteitä vain korkeimmin sijoittuneesta autostaan.